Köztemetés

	Ügytípus
	Köztemetés

	Rövid leírás
	 A haláleset helye szerint illetékes települési önkormányzat polgármesterének kell gondoskodnia az elhunyt személy közköltségen történő eltemettetéséről, ha nincs vagy nem lelhető fel az eltemettetésre köteles személy, vagy az eltemettetésre köteles személy az eltemettetésről nem gondoskodik. A temetés összegét az önkormányzat hagyatéki teherként bejelenti, vagy az eltemettetésre köteles személyt a köztemetés költségeinek megtérítésére kötelezi. Közköltségen elsősorban hamvasztásos temetés, a hozzátartozó vagy elhalt eltérő rendelkezése esetén a legolcsóbb testtemetés rendelhető el, ettől indokolt esetben el lehet térni, de az ezzel járó költségeket az önkormányzat nem vállalja fel. A köztemetés helye: nagykanizsai köztemetők. 

Az eljárás hivatalból indul.

 

	Az ügyet intéző iroda
	Humán Osztály Szociális és Lakásügyi Csoport

	Címe
	8800 Nagykanizsa, Erzsébet tér 7.

	Ügyfélfogadási időpontok:
	hétfő: 8:00-12:00 
kedd: nincs ügyfélfogadás,
szerda: 8:00-12:00, 13.00-16.00
csütörtök: 8:00-12:00 
péntek: nincs ügyfélfogadás

	Ügyintézők
	Dombi-Kaczor Kinga (20/849-2439), Koronczai Erzsébet (20/849-2455), Németh György (20/849-2441), Tollárné Tóth Tímea (20/849-2415), Farkas-Rónaszéki Ágota (20/849-2338) 

	Igénylő
	Az önkormányzat közigazgatási területén lakóhellyel vagy tartózkodási hellyel rendelkező és életvitelszerűen is Nagykanizsa Megyei Jogú Város területén lakó személy, és aki megfelel a jogszabályokban meghatározott feltételeknek, és akinek életét, testi épségét az ellátás hiánya veszélyeztetné.

	Ügyintézési határidő
	21 nap

	Ügyintézés díja
	illetékmentes

	Szükséges iratok
	Az elhunyt halotti anyakönyvi kivonata, halottvizsgálati bizonyítvány.

	Kapcsolódó jogszabályok
	A szociális igazgatásról és szociális ellátásokról szóló 1993. évi III. törvény, a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III.27.) Kormányrendelet, valamint Nagykanizsa Megyei Jogú Város Közgyűlésének 6/2015. (II.16.) önkormányzati rendelete a pénzbeli és természetben nyújtott szociális ellátásokról.


